ശക്തന് മാര്ക്കറ്റ് നവീകരണം ഒരു കോടിയുടെ പദ്ധതിയുമായി സുരേഷ് ഗോപി തൃശൂര്: തൃശൂര് ശക്തന് മാര്ക്കറ്റ് നവീകരണത്തിന് ഒരു കോടിയുടെ സാമ്ബത്തിക പദ്ധതി അനുവദിച്ച് സുരേഷ് ഗോപി എംപി. കോര്പ്പറേഷന് മേയര് എം കെ വര്ഗീസിന്റെ ചേംബറില് എത്തിയാണ് ഇക്കാര്യം അറിയിച്ചത്. കഴിഞ്ഞ തെരഞ്ഞെടുപ്പില് ജയിച്ചാലും തോറ്റാലും ശക്തന് മാര്ക്കറ്റ് നവീകരണത്തിനായി ഇടപെടുമെന്ന് സുരേഷ് ഗോപി ഉറപ്പു നല്കിയിരുന്നു. എംപി ഫണ്ടില് നിന്നോ കുടുംബ ട്രസ്റ്റില് നിന്നോ തുക കൈമാറും. അതിനു മുമ്ബ് വിശദമായ പ്ലാന് നല്കണം. അതേസമയം, പത്തു കോടി രൂപയുടെ ബൃഹത് പദ്ധതി ശക്തന് മാര്ക്കറ്റിനു വേണ്ടി തയാറായിട്ടുണ്ടെന്ന് മേയര് അറിയിച്ചു. എത്രയും വേഗം പദ്ധതി രേഖകള് സമര്പ്പിക്കാന് സുരേഷ് ഗോപി ആവശ്യപ്പെട്ടിട്ടുണ്ട്. പത്തു കോടി രൂപയുടെ മാസ്റ്റര്പ്ലാനില് കേന്ദ്ര ധനസഹായം ലഭിക്കാന് ഇടപെടുമെന്നും അദ്ദേഹം ഉറപ്പു നല്കി. ശക്തന് മാര്ക്കറ്റില് നവീകരണ പ്രവര്ത്തനങ്ങള്ക്കു നീക്കിവച്ച ഒരു കോടി രൂപ ഇനി കോര്പ്പറേഷന് സ്വീകരിച്ചില്ലെങ്കില് തൃശൂരില് ബിജെപി ഭരിക്കുന്ന അവിണിശേരി പഞ്ചായത്തില് വികസനപ്രവര്ത്തികള്ക്കായി ചെലവിടുമെന്ന് സുരേഷ് ഗോപി വ്യക്തമാക്കി.